cyanic-selkie/wikianc huggingface dataset:
มหาวิทยาลัยนานาชาติแห่งญี่ปุ่น
โครงสร้าง
IUJ ประกอบไปด้วยสอง บัณฑิตสถานศึกษา ได้แก่ บัณฑิตสถานศึกษาด้านความสัมพันธ์ระหว่างประเทศ (The Graduate School of International Relations) และบัณฑิตสถานศึกษาด้านการจัดการระหว่างประเทศ (The Graduate School of International Management) นอกจากนั้นแล้วยังประกอบไปด้วยสถาบันวิจัยได้แก่ ศูนย์วิจัยด้านความสัมพันธ์ระหว่างประเทศ และศูนย์วิจัยด้านการติดต่อสื่อสารระหว่างประเทศ (The Center for Global Communications ) หรือ GLOCOM ซึ่งทำการศึกษาวิจัยปัจจัยด้านสังคม เศรษฐกิจ และวัฒนธรรมที่มีผลกระทบต่อเทคโนโลยีการติดต่อสื่อสารใหม่ๆ
หลักสูตร
IUJ ประกอบไปด้วยสอง บัณฑิตสถานศึกษา ได้แก่ บัณฑิตสถานศึกษาด้านความสัมพันธ์ระหว่างประเทศ (The Graduate School of International Relations) ซึ่งเปิดทำการเรียนการสอนในสามสาขาวิชาได้แก่ การพัฒนาระหว่างประเทศ การศึกษาสันติภาพระหว่างประเทศ และ ความสัมพันธ์ระหว่างประเทศ ส่วนบัณฑิตสถานศึกษาด้านการจัดการระหว่างประเทศ (The Graduate School of International Management) เปิดทำการเรียนการสอนในสอง สาขาวิชาได้แก่ บริหารธุรกิจ (MBA) และ e-Business Management โดยทั้งห้า สาขาวิชาเป็นการเรียนการสอนในระดับปริญญาโทภาคปกติ หลักสูตร สองปี ยกเว้นสาขา e-Business Management ที่เป็นหลักสูตรหนึ่งปี
หลักสูตรภาษา
นอกจากหลักสูตรปกติแล้ว IUJ ได้เปิดทำการเรียนการสอนเพิ่มเติม ในภาษาอังกฤษ (Intensive English Program) และภาษาญี่ปุ่น (Japanese Language Program) สำหรับนักศึกษาที่สนใจเพื่อเพิ่มพูนทักษะทางด้านภาษา โดยเปิดทำการเรียนการสอนทั้งในภาคปกติและช่วงปิดเทอมฤดูร้อน โดยนำเสนอหลักสูตรตั้งแต่ขั้นพื้นฐานจนถึงระดับก้าวหน้า
การศึกษาวิจัย
IUJ ได้จัดให้มีการทำการศึกษาวิจัยในทั้งสองบัณฑิตสถานศึกษา ทั้งนี้เพื่อที่ให้นักศึกษาได้เรียนรู้และพัฒนาทักษะการแก้ปัญหาต่างๆในหัวข้อที่เกี่ยวข้องกับหลักสูตรของตนเอง โดยการศึกษาวิจัยได้รับความร่วมมือจากหลายฝ่าย เช่น องค์กรธุรกิจชั้นนำ เครือข่ายศิษย์เก่า หน่วยงานรัฐบาล และ องค์กรอิสระต่างๆ โดยในแต่ละปี จะมีหัวข้อวิจัยประมาณ 15 กลุ่ม ซึ่งนักศึกษาสามารถเลือกได้ตามความสนใจของตนเอง เช่น กลุ่มหัวข้อ “ความร่วมมือระหว่างประเทศเพื่อพัฒนาความมั่นคงของมนุษย์ ” หรือ กลุ่มหัวข้อ “ผลกระทบด้านเทคโนโลยีการติดต่อสื่อสารต่อธุรกิจและสังคม” เป็นต้น
ที่ตั้ง
IUJ ตั้งอยู่ที่เมือง มินามิ อุโอนุมา ซึ่งเป็นเมืองเล็กๆ ทางทิศใต้ของจังหวัดนิอิกาตะ จังหวัดชายทะเลทิศตะวันตกของญี่ปุ่น โดยตั้งอยู่ห่างจากตัวจังหวัดประมาณ 100 ก.ม. และห่างจากเมืองหลวงโตเกียวประมาณ 230 ก.ม. แต่ด้วยความก้าวหน้าด้านการคมนาคม การเดินทางจากมินามิ อุโอนุมา สถานีอุราสะ ไปถึงสถานีปลายทางโตเกียวด้วยรถไฟ shinkansen ใช้เวลาประมาณหนึ่งชั่วโมงกว่า โดยการเดินทางจาก IUJ ไปยังสถานีรถไฟ ธนาคาร โรงพยาบาล supermarket และสถานที่สำคัญอื่นๆ สามารถใช้บริการรถรับส่งของมหาวิทยาลัยที่ให้บริการทุกวันทำการ และเนื่องจาก IUJ ตั้งอยู่ท่ามกลางภูมิประเทศที่เป็นภูเขา จึงเป็นแหล่งท่องเที่ยวสำคัญในช่วงฤดูหนาวของญี่ปุ่นที่ผู้คนจะหลั่งไหลมาเล่นสกีกันตามแหล่งท่องเที่ยวนับร้อยกว่าแห่งทั่วจังหวัดนิอิกาตะ รวมทั้งการแช่น้ำพุร้อนแบบญี่ปุ่นอันเลื่องชื่อ (Onsen) นอกจากนั้น นิอิกาตะได้ชื่อว่าเป็นแหล่งที่ผลิตข้าวและสาเกคุณภาพดีที่สุดแห่งหนึ่งของญี่ปุ่น
หอพักและสิ่งอำนวยความสะดวก
IUJ มีหอพักให้บริการสำหรับนักศึกษาทั้งหมดสี่หอพัก โดยแบ่งเป็นหอพักเดี่ยวสามหอพัก และหอพักสำหรับนักศึกษาที่มีครอบครัวหนึ่งหอพัก โดยหอพักเดี่ยวราคาห้องละ 32,000 เยน และหอพักสำหรับนักศึกษาที่มีครอบครัวห้องละ 50,000 เยน (ปีค.ศ. 2008) ทุกห้องสามารถเข้าถึง LAN และ Internet ได้ โดยทุกหอพักมีห้องครัว ห้องนั่งเล่น ห้องดูโทรทัศน์ ห้องซักรีด ห้องประชุมขนาดเล็กให้บริการ นอกจากนั้นแล้วนักศึกษาสามารถใช้บริการห้องออกกำลังกาย ห้อง Sauna โรงยิมเนเซียม สนามเทนนิส โรงอาหาร ร้านค้า และอื่นๆ ที่ให้บริการอยู่ภายในมหาวิทยาลัย และเนื่องจาก IUJ ตั้งอยู่ในแถบชนบทของญี่ปุ่นที่รายล้อมไปด้วยทุ่งนา และภูเขา การปั่นจักรยานและเดินเล่น เป็นกิจกรรมหนึ่งที่น่าสนใจสำหรับนักศึกษาที่ IUJ
ทุนการศึกษา
IUJ มีทุนการศึกษาให้สำหรับนักศึกษาที่มีคุณสมบัติและผ่านการคัดเลือก โดยเป็นทุนตั้งแต่ครอบคลุมค่าเล่าเรียนครึ่งหนึ่งจนไปถึงเต็มจำนวน โดยในปี 2006 มีนักศึกษาได้รับทุนจากมหาวิทยาลัยทั้งหมด 47 ทุน นอกจากนั้นแล้วนักศึกษาที่มีความประสงค์ที่จะศึกษาที่ IUJ สามารถสมัครคัดเลือกเพื่อรับทุนจากองค์กรชั้นนำ เช่น ธนาคารเพื่อการพัฒนาแห่งเอเชีย (ADB), Monbusho, World Bank,IMF, JASSO, JDS ,มูลนิธิ Matsushita เป็นต้น โดยสามารถสมัครผ่านทางมหาวิทยาลัย โดยในปีที่ผ่านมามีนักศึกษาได้รับทุนจากทางมหาวิทยาลัยและองค์กรต่างๆ รวมทั้งบริษัทเอกชนจำนวนกว่า 90 คน
การฝึกงานและการสมัครงาน
นอกจาก IUJ จะมีเครือข่ายที่เป็นองค์กรธุรกิจชั้นนำของญี่ปุ่นแล้ว ทางมหาวิทยาลัยยังมีหน่วยงานที่ให้คำปรึกษาสำหรับนักศึกษาเพื่อฝึกงานและสมัครงาน และทางมหาวิทยาลัยได้จัดทำ Resume Book ของนักศึกษาในแต่ละปีสำหรับส่งไปยังองค์กรและบริษัทชั้นนำต่างๆ
หลักสูตรแลกเปลี่ยน
นักศึกษาที่ IUJ สามารถเข้าโครงการแลกเปลี่ยนกับมหาวิทยาลัยในเครือข่ายได้มากกว่า 40 สถาบันทั้งในเอเชีย ยุโรป และ อเมริกา โดยที่สามารถโอนหน่วยกิจรวมกับหน่วยกิจที่ IUJ ได้ถึง 10 หน่วยกิจ
วิกิพีเดียภาษามอแซนแดรอน
วิกิพีเดียภาษามอแซนแดรอน เป็นสารานุกรมวิกิพีเดียที่จัดทำขึ้นในภาษามอแซนแดรอน ปัจจุบันวิกิพีเดียภาษามอแซนแดรอนมีบทความมากกว่า 12,000 บทความ (พ.ศ. 2558)
กรมหมื่นนรินทรเทพ
พระสัมพันธวงศ์เธอ กรมหมื่นนรินทรเทพ (พ.ศ. 2323 — พ.ศ. 2364) หรือพระนามเดิมว่า ฉิม เป็นพระโอรสพระองค์โตในพระเจ้าไปยิกาเธอ กรมหลวงนรินทรเทวีกับกรมหมื่นนรินทรพิทักษ์ ประสูติเมื่อปีชวด โทศก จ.ศ. 1142 พ.ศ. 2323
พระสัมพันธวงศ์เธอ พระองค์เจ้าฉิม มีพระพี่น้อง 2 พระองค์ คือ
ในรัชกาลที่ 2 ทรงสถาปนาเป็นพระเจ้าน้องยาเธอ กรมหมื่นนรินทรเทพ สิ้นพระชนม์ในรัชกาลที่ 2 พระราชทานเพลิงพระศพ ณ วัดระฆังโฆสิตาราม เมื่อวันจันทร์ที่ 31 ธันวาคม พ.ศ. 2364
กรมหมื่นนรินทรเทพ ทรงมีพระโอรสและพระธิดา ดังนี้
1.หม่อมเจ้าหญิงยี่สุ่น นรินทรกุล (ประสูติ พ.ศ. 2342 สิ้นชีพิตักษัย เมื่อวันที่ 25 ธันวาคม พ.ศ. 2421 สิริชนมายุ 80 ปี)
2.หม่อมเจ้าหญิงปี นรินทรกุล (พระราชทานเพลิง ณ วัดสระเกศ พ.ศ. 2404)
3.หม่อมเจ้าอิ่ม นรินทรกุล (สิ้นชีพิตักษัย พ.ศ. 2396)
4.หม่อมเจ้าหญิงน้อย นรินทรกุล
5.หม่อมเจ้าพุก นรินทรกุล (พระราชทานเพลิง ณ วัดสระเกศ เมื่อวันที่ 13 มิถุนายน พ.ศ. 2387)
นิวตรอน
นิวตรอน (neutron) เป็น อนุภาคย่อยของอะตอม ตัวหนึ่ง มีสัญญลักษณ์ n หรือ n0 ที่ไม่มี ประจุไฟฟ้า และมีมวลใหญ่กว่ามวลของ โปรตอน เล็กน้อย โปรตอนและนิวตรอนแต่ละตัวมีมวลประมาณหนึ่งหน่วย มวลอะตอม โปรตอนและนิวตรอนประกอบกันขึ้นเป็น นิวเคลียส ของหนึ่งอะตอม และทั้งสองตัวนี้รวมกันเรียกว่า นิวคลีออน คุณสมบัติของพวกมันถูกอธิบายอยู่ใน ฟิสิกส์นิวเคลียร์
ภายในนิวเคลียส โปรตอนและนิวตรอนจะยึดเหนี่ยวอยู่ด้วยกันด้วย แรงนิวเคลียร์ และนิวตรอนเป็นสิ่งจำเป็นสำหรับความมั่นคงของนิวเคลียส นิวตรอนถูกผลิตขึ้นแบบทำสำเนาในปฏิกิริยา นิวเคลียร์ฟิวชั่น และ นิวเคลียร์ฟิชชัน พวกมันเป็นผู้สนับสนุนหลักใน การสังเคราะห์นิวเคลียส ขององค์ประกอบทางเคมีภายในดวงดาวผ่านกระบวนการฟิวชัน, ฟิชชั่นและ การจับยึดนิวตรอน
นิวตรอนเป็นสิ่งจำเป็นสำหรับการผลิตพลังงานนิวเคลียร์ ในทศวรรษหลังจากที่นิวตรอนที่ถูกค้นพบในปี 1932 นิวตรอนถูกนำมาใช้เพื่อให้เกิดการกลายพันธ์ของนิวเคลียส (nuclear transmutation) ในหลายประเภท ด้วยการค้นพบของ นิวเคลียร์ฟิชชัน ในปี 1938 ทุกคนก็ตระหนักได้อย่างรวดเร็วว่า ถ้าการฟิชชันสามารถผลิตนิวตรอนขึ้นมาได้ นิวตรอนแต่ละตัวเหล่านี้อาจก่อให้เกิดฟิชชันต่อไปได้อีกในกระบวนการต่อเนื่องที่เรียกว่า ปฏิกิริยาลูกโซ่นิวเคลียร์ เหตุการณ์และการค้นพบเหล่านี้นำไปสู่​​เครื่องปฏิกรณ์ที่ยั่งยืนด้วยตนเองเป็นครั้งแรก (Chicago Pile-1, 1942) และอาวุธนิวเคลียร์ครั้งแรก (ทรินิตี้ 1945)
นิวตรอนอิสระหรือนิวตรอนอิสระใด ๆ ของนิวเคลียสเป็นรูปแบบหนึ่งของ การแผ่รังสีจากการแตกตัวเป็นไอออน ดังนั้นมันจึงเป็นอันตรายต่อชีวภาพโดยขึ้นอยู่กับปริมาณที่รับ สนาม "พื้นหลังนิวตรอน" ขนาดเล็กในธรรมชาติของนิวตรอนอิสระจะมีอยู่บนโลก ซึ่งเกิดจากมิวออนรังสีคอสมิก และจากกัมมันตภาพรังสีตามธรรมชาติขององค์ประกอบที่ทำฟิชชันได้ตามธรรมชาติในเปลือกโลก แหล่งที่ผลิตนิวตรอนโดยเฉพาะเช่นเครื่องกำเนิดนิวตรอน, เครื่องปฏิกรณ์นิวเคลียร์เพื่อการวิจัยและแหล่งผลิตนิวตรอนแบบสปอลเลชัน (Spallation Source) ที่ผลิตนิวตรอนอิสระสำหรับการใช้งานในการฉายรังสีและในการทดลองการกระเจิงนิวตรอน
คำว่า "นิวตรอน" มาจากภาษากรีก neutral ที่แปลว่า เป็นกลาง
เออร์เนสต์ รัทเทอร์ฟอร์ด เป็นผู้ตั้งทฤษฎีการมีอยู่ของนิวตรอนเมื่อปี ค.ศ. 1920 โดยเขาพบว่าอะตอมของธาตุทุกชนิด เลขมวลจะมีค่าใกล้เคียงกับ 2 เท่าของเลขอะตอมเสมอ จึงสันนิษฐานได้ว่ามีอนุภาคอีกชนิดหนึ่งที่ยังไม่ถูกค้นพบ
การค้นพบ
ในปี ค.ศ. 1931 รัทเธอร์ฟอร์ดพบว่า ถ้าอนุภาคแอลฟาพลังงานสูงมากถูกปล่อยจากพอโลเนียม แล้วกระทบกับวัตถุบาง ๆ เช่น เบริลเลียม โบรอน หรือลิเทียม จะเกิดรังสีชนิดหนึ่งที่มีอำนาจทะลุทะลวงผิดปกติขึ้น เป็นรังสีที่มีอานุภาพมากกว่ารังสีแกมมา แต่ผลการทดลองไม่สามารถอธิบายได้โดยง่าย ในปีต่อมา เฟรเดอริกและอีเรน โจเลียต-คูรี พบว่า ถ้ารังสีชนิดดังกล่าวตกลงบนพาราฟินหรือสารเนื้อผสมใด ๆ ที่มีไฮโดรเจนเป็นส่วนประกอบ สารนั้นจะปลดปล่อยโปรตอนหลายตัวด้วยพลังงานสูง ซึ่งขัดแย้งกับสมบัติของรังสีแกมมาตามธรรมชาติ แต่ผลการวิเคราะห์ข้อมูลยังไม่เป็นที่ยอมรับ
นิวตรอนถูกค้นพบโดย เซอร์ เจมส์ แชดวิก (Sir James Chadwick) ที่มหาวิทยาลัยแมนเชสเตอร์ ในปี ค.ศ. 1932 โดยแชดวิกได้ทำการทดลองโดยการยิงอนุภาคแอลฟาจากพอโลเนียมใส่แผ่นโบรอนบาง ๆ และรองรับอนุภาคด้วยเครื่องตรวจจับที่บรรจุแก๊สไนโตรเจนไว้ภายใน พบว่ามีอนุภาคหนึ่งหลุดมาและเป็นกลางทางไฟฟ้า จึงตั้งชื่อให้ว่า "นิวตรอน" โดยการทดลองของทอมสันและโกลด์สตีนที่ใช้หลอดรังสีแคโทดไม่สามารถตรวจพบนิวตรอนได้ เพราะนิวตรอนไม่มีปฏิกิริยากับขั้วแม่เหล็กไฟฟ้าที่ใช้ในการทดลอง
ความเสถียรและการสลายให้อนุภาคบีตา
จากแบบจำลองมาตรฐานของฟิสิกส์อนุภาค นิวตรอนประกอบไปด้วยอัพควาร์ก 1 ตัว ซึ่งมีประจุไฟฟ้า + e และดาวน์ควาร์ก 2 ตัว แต่ละตัวมีประจุไฟฟ้า - e รวมกันเป็น - e ซึ่งหักล้างกับประจุไฟฟ้าของอัพควาร์กพอดี นิวตรอนจึงมีประจุไฟฟ้าเป็นศูนย์ เมื่ออยู่นอกนิวเคลียส นิวตรอนอิสระจะมีชีวิตอยู่ได้เพียง 885.7±0.8 วินาที (14 นาทีกับ 46 วินาที) เท่านั้น ส่วนครึ่งชีวิตของมันอยู่ที่ 613.9±0.8 วินาที (10 นาที 14 วินาที)
การปลดปล่อยพลังงานของอนุภาค W โบซอน สามารถทำให้ดาวน์ควาร์กเปลี่ยนเป็นอัพควาร์กได้ และนั่นจะทำให้นิวตรอนสลายตัวให้โปรตอน อิเล็กตรอน และอิเล็กตรอนปฏินิวตริโน ชนิดละ 1 ตัว ปฏิกิริยานี้เรียกว่า "การสลายให้อนุภาคบีตา" ดังสูตรตามนี้
ทั้งนี้ นิวตรอนในนิวเคลียสที่ไม่เสถียรก็สามารถสลายตัวในลักษณะนี้ได้ อย่างไรก็ตาม โปรตอนก็สามารถสลายตัวกลับเป็นนิวตรอนได้เช่นกันผ่านกระบวนการกักอิเล็กตรอน หรือกระบวนการย้อนกลับของการสลายให้อนุภาคบีตา และให้โพซิตรอนกับอิเล็กตรอนนิวตริโนชนิดละ 1 ตัวเช่นกัน ดังนี้
แต่ถ้าโปรตอนรวมตัวกับอิเล็กตรอน จะปลดปล่อยนิวตรอนและอิเล็กตรอนนิวตริโนชนิดละ 1 ตัว ดังนี้
การกักโพซิตรอนด้วยนิวตรอนภายในนิวเคลียสที่มีนิวตรอนมากเกินไปสามารถเกิดขึ้นได้ แต่จะถูกกีดกันจากนิวเคลียส และจะถูกทำลายล้างลงเมื่อปะทะกับอิเล็กตรอน
เมื่อมีพันธะกับนิวเคลียส ความไม่เสถียรของนิวตรอนเดี่ยวจะถูกนิวเคลียสทำให้เสถียร ถ้าโปรตอนที่เพิ่มมากขึ้นทำให้เกิดปฏิกิริยากับโปรตอนตัวอื่น ๆ ในนิวเคลียสเอง แม้ว่านิวตรอนจะไม่เสถียร นิวตรอนก็ไม่จำเป็นต้องมีพันธะ สาเหตุนี้สามารถอธิบายได้ว่าทำไมโปรตอนเสถียรที่อยู่ในอวกาศจึงเปลี่ยนสภาพเป็นนิวตรอนเมื่อเกิดพันธะภายในนิวเคลียส
โครงสร้าง
จากบทความที่เขียนขึ้นในปี ค.ศ. 2007 ที่แสดงผลการวิเคราะห์แบบจำลองอิสระได้สรุปว่า นิวตรอนมีโครงสร้าง 3 ชั้น ชั้นนอกและแก่นมีประจุไฟฟ้าเป็นลบ ส่วนชั้นที่อยู่ระหว่างกลางเป็นประจุบวก ลักษณะนี้สามารถอธิบายได้ว่าเพราะเหตุใดนิวตรอนจึงเกาะกลุ่มอยู่กับโปรตอน เนื่องจากชั้นนอกของนิวตรอนจะดึงดูดโปรตอนซึ่งเป็นบวกทางไฟฟ้านั่นเอง
ไดนิวตรอนและเททรานิวตรอน
ไดนิวตรอนเป็นอนุภาคสมมุติที่ประกอบไปด้วยนิวตรอน 2 ตัว และมีชีวิตอยู่ได้เพียงระยะเวลาสั้น ๆ ในปฏิกิริยานิวเคลียร์ เกิดจากฮีลิออน (นิวเคลียสเปลือยของฮีเลียม) ส่วนเททรานิวตรอนประกอบด้วยนิวตรอน 4 ตัว สมมุติขึ้นโดยทีมนักฟิสิกส์จากศูนย๋ปฏิบัติการ CNRS เพื่อศึกษาฟิสิกส์นิวเคลียร์ จากการสังเกตการสลายตัวของนิวเคลียสเบริลเลียม-14 แต่ได้รับความสนใจเพียงน้อยนิดเนื่องจากทฤษฎีปัจจุบันเห็นเพียงกลุ่มอนุภาคที่ไม่เสถียรเท่านั้น
นิวโตรเนียมและดาวนิวตรอน
เมื่ออยู่ในภาวะที่ความดันและอุณหภูมิสูง อนุภาคนิวคลีออน (โปรตอน+นิวตรอน) และกลูออน จะหลอมรวมเป็นอะตอมของธาตุนิวโตรเนียม (Nt) ธาตุที่เบากว่าไฮโดรเจนซึ่งยังไม่ถูกค้นพบ แต่เชื่อว่าอยู่ภายในดาวนิวตรอน ที่มีส่วนประกอบหลักเป็นนิวตรอน และอยู่ในภาวะที่ความดันสูงและร้อนจัดเหมาะที่จะเกิดการหลอมตัวดังกล่าวได้
ปฏินิวตรอน
ปฏินิวตรอนถูกค้นพบโดย บรู๊ซ คอร์ก ในปี ค.ศ. 1956 หนึ่งปีหลังจากการค้นพบปฏิโปรตอน โดยมีมวลต่างกันเพียง 9±5×10-5 กรัมเท่านั้น ปฏินิวตรอนมีโครงสร้างคล้ายกับนิวตรอน เพียงแต่เปลี่ยนจากควาร์กเป็นปฏิควาร์กเท่านั้น
การประยุกต์ใช้งาน
นิวตรอนมีบทบาทสำคัญในปฏิกิริยานิวเคลียร์หลายอย่าง ยกตัวอย่างเช่นการจับยึดนิวตรอนมักจะมีผลมาจากการกระตุ้นนิวตรอนซึ่งกระตุ้นให้เกิดกัมมันตภาพรังสี โดยเฉพาะอย่างยิ่งความรู้ของนิวตรอนและพฤติกรรมของพวกมันมีความสำคัญในการพัฒนาเครื่องปฏิกรณ์นิวเคลียร์และอาวุธนิวเคลียร์ การเกิดฟิชชันขององค์ประกอบเช่นยูเรเนียม-235 และพลูโตเนียม-239 เกิดจากการดูดซึมนิวตรอนของพวกมัน
นิวตรอน"เย็น" นิวตรอน"ความร้อน" นิวตรอน"ร้อน"และการแผ่รังสีจากนิวตรอนมักจะถูกใช้ในสิ่งอำนวยความสะดวกที่ทำจากการกระเจิงนิวตรอน ในที่ซึ่งรังสีจะถูกใช้ในลักษณะที่คล้ายกันกับที่มีการใช้รังสีเอกซ์สำหรับการวิเคราะห์สารควบแน่น (condensed matter) นิวตรอนจะถูกใช้เสริมกับการวิเคราะห์ดังกล่าวในแง่ของความแตกต่างของอะตอมโดยภาคตัดขวาง (ฟิสิกส์)ที่มีการกระเจิงที่แตกต่างกัน; ความไวต่อแม่เหล็ก; ช่วงพลังงานสำหรับเครื่องวิเคราะห์สเปคตรัมแบบนิวตรอนที่ไม่ยืดหยุ่น (inelastic neutron spectroscopy); และการเจาะลึกลงไปในสสาร
การพัฒนา "เลนส์นิวตรอน" ที่อยู่บนพื้นฐานของการสะท้อนภายในรวมในหลอดแก้วเส้นเลือดฝอยกลวงหรือจากการสะท้อนจากแผ่นอะลูมิเนียมบุ๋มได้ขับเคลื่อนการวิจัยอย่างต่อเนื่องสู่กล้องจุลทรรศน์นิวตรอนและการถ่ายภาพด้วยรังสีนิวตรอน/รังสีแกมมา
การใช้รังสีนิวตรอนอีกประการหนึ่งคือการตรวจสอบของนิวเคลียสเบา โดยเฉพาะอย่างยิ่งไฮโดรเจนที่พบในโมเลกุลของน้ำ เมื่อนิวตรอนเร็วชนกับนิวเคลียสเบา มันจะสูญเสียส่วนใหญ่ของพลังงานของมัน โดยการวัดอัตราที่นิวตรอนช้าจะวิ่งกลับมาที่หัววัดหลังจากที่สะท้อนออกจากนิวเคลียสของไฮโดรเจน หัววัดนิวตรอนอาจสามารถกำหนดเนื้อหาของน้ำในดิน
บั๊กนิญ
บั๊กนิญ (Bắc Ninh) เป็นเมืองทางตอนเหนือของประเทศเวียดนาม และเป็นเมืองหลักของจังหวัดบั๊กนิญ เมืองนี้มีเนื้อที่ทั้งหมด 80.82 ตารางกิโลเมตร และมีประชากร 150,331 คน
นีโคไล ปอดกอร์นืย
นีโคไล วิคโทโรวิช ปอดกอร์นืย (Никола́й Ви́кторович Подго́рный, Микола Вікторович Підгорний) เป็นรัฐบุรุษโซเวียตในช่วงสงครามเย็น เขาเคยดำรงตำแหน่งเลขาธิการกลางพรรคคอมมิวนิสต์ยูเครนซึ่งเป็นตำแหน่งประมุขแห่งรัฐที่ปกครองยูเครนโดยพฤตินัยในปี ค.ศ. 1957 ถึงปี ค.ศ. 1963 และเป็นประธานคณะผู้บริหารสูงสุดแห่งสภาโซเวียตสูงสุดแห่งสหภาพโซเวียต ในปี ค.ศ. 1965 ถึงปี ค.ศ. 1977 ต่อมาปอดกอร์นืยก็ถูกแทนที่ตำแหน่งประธานคณะผู้บริหารสูงสุดโดย เลขาธิการกลาง เลโอนิด เบรจเนฟ ซึ่งในปีนั่นปอดกอร์นืยได้เลียที่นั่งใน โปลิตบูโร จึงทำให้ปอดกอร์นืยต้องลาออกจากตำแหน่งทางการเมืองทั้งหมด
บรรณานุกรม
19031983
สึโตมุ ฮาตะ
สึโตมุ ฮาตะ (羽田 孜) เป็นนักการเมืองญี่ปุ่นที่ดำรงตำแหน่งนายกรัฐมนตรีญี่ปุ่นเป็นเวลา 9 สัปดาห์ในปี ค.ศ. 1994
มัวร์เนเบอร์ฮุด
ในออโตเซลลูล่าร์  คือช่องที่ถูกกำหนดบนพื้นที่ตารางสองมิติ และประกอบด้วยเซลล์หนึ่งตรงกลางและเซลล์ล้อมรอบอยู่ 8 เซลล์ ชื่อของ ได้รับชื่อมาจากเอ็ดเวิร์ด เอฟ. มัว ผู้บุกเบิกทฤษฎีเซลล์ออโตมาติก
ความสำคัญ
เป็นหนึ่งในสองประเภทของพื้นละแวกที่ใช้มากที่สุด อีกประเภทหนึ่งคือละแวกใกล้เคียงวอน นิวแมน โดยผู้คนมักจะรู้จักในชื่อเกมแห่งชีวิตของคอนเวย์ ตัวอย่างการใช้งานละแวกใกล้เคียงมัวจะคล้าย ๆ กับเม็ดพิกเซล 8 จุดที่ล้อมรอบเม็ดพิเซลเม็ดหนึ่งบนคอมพิวเตอร์กราฟิก
ตัวอย่างการทำงานของอัลกอริทึม:
Input:A tessellation, T, containing a connected component P of black cells. Output: A sequence B (b1, b2, ..., bk) of boundary pixels i.e. the contour. Define M(a) to be the Moore neighborhood of pixel a. Let p denote the current boundary pixel. Let c denote the current pixel under consideration i.e. c is in M(p). Let b denote the backtrack of c (i.e. neighbor pixel of p that was previously tested)
Begin Set B to be empty. From bottom to top and left to right scan the cells of T until a black pixel, s, of P is found. Insert s in B.  Set the current boundary point p to s i.e. p=s Let b = the pixel from which s was entered during the image scan. Set c to be the next clockwise pixel (from b) in M(p). While c not equal to s do    If c is black insert c in B      Let b = p       Let p = c       (backtrack: move the current pixel c to the pixel from which p was entered) Let c = next clockwise pixel (from b) in M(p). else (advance the current pixel c to the next clockwise pixel in M(p) and update backtrack) Let b = c      Let c = next clockwise pixel (from b) in M(p). end If end While End
เงื่อนไขการสิ้นสุด
เงื่อนไขการสิ้นสุดแบบดั้งเดิมคือหยุดหลังจากอยู่ที่พิกเซลเริ่มต้นเป็นครั้งที่สอง
สิ่งนี้จะจำกัดชุดของรูปแบบที่อัลกอริทึมจะเดินได้ อย่างสมบูรณ์ เงื่อนไขการหยุดปรับปรุงที่เสนอโดย Jacob Eliosoff คือการหยุดหลังจากป้อนพิกเซลเริ่มต้นเป็นครั้งที่สองในทิศทางเดียวกับที่คุณป้อนไว้ในตอนแรก
วัดเกษมสีมาราม
วัดเกษมสีมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหาดเล็ก อำเภอคลองใหญ่ จังหวัดตราด วัดแห่งนี้เป็นวัดที่มีพรมแดนติดต่อกับประเทศกัมพูชา ปัจจุบันมี พระใบฎีกาบุญชม ฐาตุกาโม เป็นเจ้าอาวาส
วัดเกษมสีมาราม หรือเดิมชื่อ วัดหาดเล็ก ตั้งวัดเมื่อวันที่ 8 กันยายน พ.ศ. 2504 ได้รับพระราชทานวิสุงคามสีมาเมื่อวันที่ 15 ธันวาคม พ.ศ. 2553
วิลเฮ็ล์ม มาคส์
วิลเฮ็ล์ม มาคส์ (Wilhelm Marx) เป็นนักกฎหมายและนักการเมืองคาทอลิกชาวเยอรมัน และเป็นสมาชิกพรรคกลาง เขาดำรงตำแหน่งนายกรัฐมนตรีเยอรมนีสองครั้ง ครั้งแรกระหว่าง ค.ศ. 1923–1925 และอีกครั้งระหว่าง ค.ศ. 1926–1928 และเขายังดำรงตำแหน่งเป็นมุขมนตรีของปรัสเซียในปี ค.ศ. 1925 ในช่วงสาธารณรัฐไวมาร์ ระยะเวลาดำรงอยู่ทั้งหมด 3 ปี 73 วัน เขาเป็นนายกรัฐมนตรีที่ดำรงตำแหน่งที่ยาวนานที่สุดในสาธารณรัฐไวมาร์ (เมื่อรวมทั้งสองสมัยของเขา; ไฮน์ริช บรือนิง ซึ่งดำรงตำแหน่งที่ยาวนานอย่างต่อเนื่องด้วยระยะเวลาทั้งหมด 2 ปี 61 วัน ซึ่งนานกว่าสมัยแรกของมาคส์เล็กน้อย )
แขวงทับช้าง
ทับช้าง เป็นแขวงแขวงหนึ่งในเขตสะพานสูง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อยผสมผสานพื้นที่เกษตรกรรม
ประวัติ
แขวงทับช้างในอดีตเป็นท้องที่ตอนเหนือของแขวงประเวศ เขตพระโขนง ต่อมาในวันที่ 9 พฤศจิกายน พ.ศ. 2532 กระทรวงมหาดไทยได้จัดตั้งเขตประเวศแยกจากเขตพระโขนง โดยโอนแขวงประเวศมาขึ้นกับเขตนี้ด้วย จากนั้นเมื่อวันที่ 21 พฤศจิกายน พ.ศ. 2540 กระทรวงมหาดไทยได้เปลี่ยนแปลงเขตการปกครองในบริเวณนี้อีกครั้ง โดยตัดท้องที่แขวงประเวศส่วนที่อยู่ทางทิศเหนือของถนนมอเตอร์เวย์มาขึ้นกับเขตสะพานสูงที่จัดตั้งขึ้นใหม่ และกรุงเทพมหานครได้ผนวกแขวงประเวศส่วนนี้เข้าเป็นส่วนหนึ่งของแขวงสะพานสูงไปพร้อมกันเพื่อความชัดเจนด้านการปกครอง จนกระทั่งในวันที่ 26 กรกฎาคม พ.ศ. 2560 กรุงเทพมหานครได้แยกท้องที่ตอนใต้ของแขวงสะพานสูง (ซึ่งเดิมเป็นแขวงประเวศ) ออกมาจัดตั้งเป็น แขวงทับช้าง
ที่ตั้งและอาณาเขต
แขวงทับช้างตั้งอยู่ทางตอนใต้ของเขตสะพานสูง มีอาณาเขตติดต่อกับเขตการปกครองข้างเคียงดังนี้
การคมนาคม
ถนนสายหลักในพื้นที่แขวงทับช้าง ได้แก่
ถนนสายรองและทางลัดในพื้นที่แขวงทับช้าง ได้แก่
ฮหว่าง ถวี่
ฮหว่าง ถวี่ (Hoàng Thùy) ชื่อเต็มคือ ฮหว่าง ถิ ถวี่ (Hoàng Thị Thùy, เกิด 15 มีนาคม พ.ศ. 2535) เป็นนางแบบและนางงามชาวเวียดนาม เธอทำงานทั้งในและต่างประเทศ โดยเฉพาะในสหราชอาณาจักรและสหรัฐอเมริกา นับเป็นนางแบบชาวเวียดนามที่ประสบความสำเร็จมากที่สุดคนหนึ่งที่เกิดในคริสต์ทศวรรษ 1990
เวียดนามส์เน็กซต์ท็อปโมเดล 2011
ในปี ค.ศ. 2011 เธอเป็นเป็นผู้เข้าแข่งขันที่ได้รับตำแหน่งชนะเลิศในในปี ค.ศ. 2011 เธอเป็นเป็นผู้เข้าแข่งขันที่ได้รับตำแหน่งชนะเลิศในฤดูกาลที่ 2 ของรายการเวียดนามส์เน็กซต์ท็อปโมเดล
ท็อปโมเดลออฟเดอะเวิลด์ 2012
ในปี ค.ศ. 2012 เธอเข้าร่วมประกวดท็อปโมเดลออฟเดอะเวิลด์และถูกจัดอันดับที่ 15 (15 คนสุดท้าย) โดยเธอได้รับรางวัล Best Catwalk Award
มิสยูนิเวิร์สเวียดนาม 2017
หลังจากเดอะเฟซเวียดนามสิ้นสุดลง เธอได้เข้าร่วมประกวดมิสยูนิเวิร์สเวียดนาม 2017 และได้รับตำแหน่งเป็นรองอันดับ 1 ของการประกวด
นางงามจักรวาล 2019
เมื่อวันที่ 6 พฤษภาคม ค.ศ. 2019 เธอได้รับการแต่งตั้งให้เป็น มิสยูนิเวิร์สเวียดนาม 2019 โดย Unicorp ถวี่ได้รับการเสนอชื่ออย่างเป็นทางการให้เป็นตัวแทนของเวียดนามในการประกวดนางงามจักรวาล 2019 และได้เข้ารอบ 20 คนสุดท้าย
ที่ปรึกษาของ เดอะเฟซเวียดนาม 2017
ในปี ค.ศ. 2017 เธอเป็นหนึ่งในเมนเทอร์ของเดอะเฟซเวียดนาม ซีซัน 2 ร่วมกับเมนเทอร์อีกสองคน คือ ลาน เคว และ มิญ ตู้ ผู้ชนะการประกวดคือ ตู้ หาว ที่เป็นผู้เข้าแข่งขันในทีมของ ลาน เคว
ดนัย ทายตะคุ
ดนัย จบมัธยมศึกษาจากโรงเรียนสวนกุหลาบวิทยาลัย เมื่อ พ.ศ. 2520 แล้ว จึงเลือกศึกษาต่อยังภาควิชาภูมิสถาปัตยกรรม จากคณะสถาปัตยกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2526 โดยสำเร็จการศึกษาเป็นรุ่นแรกของภาควิชา หลังจากจบการศึกษา เขาได้เริ่มทำงานในตำแหน่งอาจารย์ประจำภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย เป็นเวลา 5 ปี เขาจึงได้ศึกษาต่อระดับปริญญาโทสาขาภูมิสถาปัตยกรรมที่ บัณฑิตวิทยาลัยการออกแบบ มหาวิทยาลัยฮาร์วาร์ด (GSD) โดยมีศาสตราจารย์ คาร์ล สไตนิตซ์ (Carl Steinitz) เป็นอาจารย์ที่ปรึกษาสตูดิโอ จากนั้นจึงศึกษาต่อระดับปริญญาเอกสาขาการวางแผนสิ่งแวดล้อมที่ มหาวิทยาลัยแคลิฟอร์เนีย เบิร์กลีย์
ในปี พ.ศ. 2542 เขากลับมาดำรงตำแหน่งอาจารย์ในคณะสถาปัตยกรรมศาสตร์ จุฬาลงกรณ์มหาวิทยาลัย และได้ดำรงตำแหน่งประธานหลักสูตรปริญญาโทในปัจจุบัน นอกจากนี้ยังเคยเป็นนักวิจัยเชี่ยวชาญพิเศษและอาจารย์พิเศษที่มหาวิทยาลัยแคลิฟอร์เนีย เบิร์กลีย์ สมัยเป็นนักศึกษาปริญญาเอก อีกด้วย
ผลงานออกแบบและผลงานวิจัย
ดร.ดนัย นับว่าเป็นภูมิสถาปนิกคนแรกของประเทศไทย ที่เชี่ยวชาญเรื่องภูมิสถาปัตยกรรมเชิงนิเวศ มีผลงานวิจัยที่เกี่ยวกับภูมิทัศน์นิเวศวิทยาหลายเรื่อง เช่น Understanding Bangkok's 1890 Urban Patterns: A Historical GIS Method,Urban-Rural Sustainability ทุน Integrated Research System for Sustainable Science (IR3S), The University of Tokyo, PACIFIC RIM CITIES: CLIMATE CHANGE MITIGATION AND ADAPTATION STRATEGIES (CMAS): Resilience and Adaptability and Climate Change: The New Realm of Urban Ecology and Urbanization and Landscape Changes: the Chao Phraya river delta and the city of Bangkok, Thailand.
โดยมีผลงานวางผัง ออกแบบและเป็นที่ปรึกษา เช่น งานวางผังและออกแบบ ผังแม่บทการฟื้นฟูที่ดินเหมืองแร่ในจังหวัดภูเก็ตเป็นสวนสาธารณะ (2530), งานวางผังและออกแบบ การจัดทำผังแม่บทและออกแบบรายละเอียดโครงการปรับปรุงพื้นที่ที่ผ่านการทำเหมืองแร่ทองคำ ตำบลบ่อทอง อำเภอกบินทร์บุรี จังหวัดปราจีนบุรี กรมอุตสาหกรรมพื้นฐานและการเหมืองแร่ (2546) ,งานวางผังและออกแบบ ผังปรับปรุงพื้นที่ที่ผ่านการทำเหมืองแร่แล้วเพื่อการพักผ่อน ตำบลหงาว อำเภอเมือง จังหวัดระนอง (2546) ,งานวางผังและออกแบบ ภูมิทัศน์ลานหน้าอาคารคณะศิลปกรรมศาสตร์และอาคารบรมราชกุมารี (2549)
ฝูลี้
ฝูลี้ (Phủ Lý) เป็นเมืองหลักของจังหวัดห่านามในประเทศเวียดนาม
เฮลวาน
ฮัลวาน (حلوان ,, ϩⲁⲗⲟⲩⲁⲛ ) เป็นเขตชานเมืองทางตอนใต้ของกรุงไคโร ประเทศอียิปต์ พื้นที่ของฮัลวานสามารถพบเห็นร่องรอยกิจกรรมในช่วงสมัยยุคก่อนประวัติศาสตร์ อียิปต์โบราณ จักรวรรดิโรมัน และช่วงสมัยมุสลิม และเมื่อไม่นานมานี้ได้ถูกตั้งให้เป็นเมืองจนถึงปลายคริสต์ทศวรรษที่ 1960 ก่อนที่เมืองฮัลวานจะอยู่เป็นบริเวณปริมณฑลกับกรุงไคโรและถูกยุบรวมเข้าเป็นเขตเดียวกัน ในช่วงระยะเวลาสั้น ๆ ระหว่างเดือนเมษายน พ.ศ. 2551 ถึงเดือนเมษายน พ.ศ. 2554 เมืองฮัลวานถูกตั้งขึ้นใหม่ให้เป็นเมือง และตั้งขึ้นให้เป็นเมืองหลวงของเขตผู้ว่าการฮัลวานที่แยกออกจากเขตผู้ว่าการไคโรและกีซา ก่อนที่จะถูกรวมกลับเข้าไปใหม่อีกครั้ง คิสม์ของฮัลวานมีประชากรจำนวน 521,239 คนจากการสำรวจสำมะโนประชากร พ.ศ. 2560
ลลิษา (เพลง)
"ลลิษา" เป็นซิงเกิลเปิดตัวของลิซ่า นักร้องชาวไทยซึ่งเป็นสมาชิกแบล็กพิงก์ เกิร์ลกรุปเกาหลีใต้ ออกจำหน่ายวันที่ 10 กันยายน ค.ศ. 2021 ผ่านสังกัดวายจีเอนเตอร์เทนเมนต์ เป็นซิงเกิลนำจากซิงเกิลอัลบั้มเปิดตัวในชื่อเดียวกันของเธอ เท็ดดี พัก กับเบกกา บูม แต่งและผลิตเพลงนี้ และมี 24 ร่วมผลิตด้วย
เบื้องหลัง
หลังจากโรเซเปิดตัวเป็นศิลปินเดี่ยวในเดือนมีนาคม ค.ศ. 2021 มีการคาดการณ์ว่าลิซ่าจะเปิดตัวเป็นศิลปินเดี่ยวคนถัดไป จนวันที่ 19 เมษายน ค.ศ. 2021 วายจีเอนเตอร์เทนเมนต์เปิดเผยกับ เดอะโคเรียเฮรัลด์ ว่าลิซ่าจะเปิดตัวเป็นศิลปินเดี่ยวคนที่สามของวง กำหนดการประกาศอย่างเป็นทางการจะแจ้งให้ทราบภายหลัง จากนั้นในวันที่ 25 กรกฎาคม ลิซ่าได้อัปโหลดรูปภาพสองรูปขณะบันทึกเสียงในสตูดิโอบนสตอรีอินสตาแกรมของเธอ พร้อมระบุคำบรรยายใต้ภาพว่า "What's my name?" (ฉันชื่ออะไร?) อันเป็นนัยที่บ่งบอกถึงชื่อซิงเกิลอัลบั้ม
ในวันที่ 25 สิงหาคม วายจียืนยันว่าซิงเกิลอัลบั้มเปิดตัวจะใช้ชื่อว่า ลลิษา ตามชื่อจริงของเธอ หลังจากนั้นมีการเปิดเผยรายชื่อเพลงสำหรับอัลบั้มดังกล่าว โดยมีซิงเกิลในชื่อเดียวกันเป็นไตเติลแทร็ก เพลงออกจำหน่ายครั้งแรกในรูปแบบดิจิทัลดาวน์โหลดและสตรีมมิงเมื่อวันที่ 10 กันยายน
ดนตรีและเนื้อเพลง
"ลลิษา" เป็นเพลงแนวฮิปฮอปแบบไดนามิกที่ผสมผสานองค์ประกอบดนตรีไทยในช่วงเบรกแดนซ์ เครื่องดนตรีใช้เสียงริฟฟ์ของเครื่องเป่าทองเหลือง ทำให้เพลงมีจังหวะเร้าใจที่ชวนให้นึกถึงเสียงไซเรน โน้ตดนตรีเขียนขึ้นในคีย์จีเมเจอร์และเร็ว 150 จังหวะต่อนาที เพจ กรีน จากหนังสือพิมพ์ Sportskeeda มองว่าเพลงนี้แสดง "ตัวตนและลักษณะเฉพาะของลิซ่าทั้งหมด"
มิวสิกวิดีโอ
ซอ ฮย็อน-ซึง กำกับมิวสิกวิดีโอเพลง "ลลิษา" และเผยแพร่ทีเซอร์ในวันที่ 7 กันยายน หลังจากนั้นสามวัน มีการเผยแพร่มิวสิกวิดีโอครั้งแรกทางช่องแบล็กพิงก์ในยูทูบ วิดีโอที่ออกมาดังกล่าวกลายเป็นวิดีโอเพลงเปิดตัวที่มีผู้ชมมากที่สุดและทำลายสถิติในฐานะศิลปินเดี่ยว เพราะมียอดชมมากที่สุดใน 24 ชั่วโมงแรก คือ 73.6 ล้านครั้ง ทำลายสถิติมิวสิกวิดีโอเพลง "ออนเดอะกราวด์" ของโรเซ (ยอดชม 41.6 ล้านครั้ง) และเพลง "มี" ของเทย์เลอร์ สวิฟต์ ที่เบรนดอน ยูรี ร่วมร้องด้วย (ยอดชม 65.2 ล้านครั้ง) วิดีโอใช้เวลาถ่ายทำสี่วัน มีการเปลี่ยนแปลงเครื่องแต่งกายมากมาย รวมถึงชุดไทยประยุกต์ที่สลับซับซ้อน ซึ่งพลพัฒน์ อัศวะประภา ออกแบบ
วิดีโอถูกจัดให้หนึ่งใน 21 มิวสิกวิดีโอเคป็อปยอดเยี่ยมแห่ง ค.ศ. 2021 ของนิตยสาร ทีนโว้ก ด้วย
การส่งเสริมเพลง
หลังออกอัลบั้ม ลิซ่าแสดงเพลง "ลลิษา" ครั้งแรกในวันที่ 10 กันยายน ในรายการ เดอะทูไนต์โชว์สตาร์ริงจิมมีแฟลลอน และรายการ อินกีกาโย ทางช่องเอสบีเอสในวันที่ 19 กันยายน เธอยังแสดงในรายการ โชว์! มิวสิกคอร์ ทางช่องเอ็มบีซีในวันที่ 25 กันยายน และ อินกีกาโย อีกหนึ่งครั้งในวันที่ 26 กันยายน
คณะเภสัชศาสตร์ มหาวิทยาลัยพะเยา
คณะเภสัชศาสตร์ มหาวิทยาลัยพะเยา (School of Pharmaceutical Sciences, University of Phayao) เปิดการเรียนการสอนครั้งแรกในวันที่ 2 มิถุนายน พ.ศ. 2546 ในฐานะ สาขาวิชาเภสัชศาสตร์ สำนักวิชาวิทยาศาสตร์สุขภาพ มหาวิทยาลัยนเรศวร วิทยาเขตสารสนเทศพะเยา และได้แยกตัวมาเป็น สำนักวิชาเภสัชศาสตร์ มหาวิทยาลัยนเรศวร วิทยาเขตสารสนเทศพะเยา ในปี พ.ศ. 2548
ต่อมาในวันที่ 26 กันยายน พ.ศ. 2550 ทางคณะกรรมการบริหารมหาวิทยาลัยได้ทำการเปลี่ยนชื่อเป็น สำนักวิชาเภสัชศาสตร์ มหาวิทยาลัยนเรศวร พะเยา ตั้งแต่ ปีการศึกษา 2550 เป็นต้นไป สำนักวิชาเภสัชศาสตร์ มหาวิทยาลัยนเรศวร พะเยามีจัดการเรียนการสอนตั้งแต่ ปี 1 - ปี 6 ณ มหาวิทยาลัยนเรศวร พะเยา ทั้งหมด และต่อมาในวันที่ 16 กรกฎาคม พ.ศ. 2553 ได้ยกฐานะขึ้นเป็น สำนักวิชาเภสัชศาสตร์ มหาวิทยาลัยพะเยา 1 ตุลาคม พ.ศ. 2553 ได้ยกฐานะขึ้นเป็น คณะเภสัชศาสตร์ มหาวิทยาลัยพะเยา
จึงถือเอาวันที่ 2 มิถุนายน พ.ศ. 2546 ซึ่งเป็นวันที่มีการเรียนการสอนครั้งแรก เป็นวันก่อตั้งคณะเภสัชศาสตร์ มหาวิทยาลัยพะเยา และกำหนดให้วันที่ 2 มิถุนายน ของทุกปี เป็นวันครบรอบการก่อตั้ง
ประวัติ
คณะเภสัชศาสตร์ มหาวิทยาลัยพะเยา เปิดการเรียนการสอนเมื่อปี พ.ศ. 2546 ในฐานะ สาขาวิชาเภสัชศาสตร์ สำนักวิชาวิทยาศาสตร์สุขภาพ มหาวิทยาลัยนเรศวร วิทยาเขตสารสนเทศพะเยา และได้แยกตัวมาเป็น สำนักวิชาเภสัชศาสตร์ มหาวิทยาลัยนเรศวร วิทยาเขตสารสนเทศพะเยา ในปี พ.ศ. 2548
ต่อมาในวันที่ 26 กันยายน พ.ศ. 2550 ทางคณะกรรมการบริหารมหาวิทยาลัยได้ทำการเปลี่ยนชื่อเป็น สำนักวิชาเภสัชศาสตร์ มหาวิทยาลัยนเรศวร พะเยา ตั้งแต่ ปีการศึกษา 2550 เป็นต้นไป สำนักวิชาเภสัชศาสตร์ มหาวิทยาลัยนเรศวร พะเยามีจัดการเรียนการสอนตั้งแต่ ปี 1 - ปี 6 ณ มหาวิทยาลัยนเรศวร พะเยา ทั้งหมด และต่อมาในวันที่ 16 กรกฎาคม พ.ศ. 2553 ได้ยกฐานะขึ้นเป็น สำนักวิชาเภสัชศาสตร์ มหาวิทยาลัยพะเยา 1 ตุลาคม พ.ศ. 2553 ได้ยกฐานะขึ้นเป็น คณะเภสัชศาสตร์ มหาวิทยาลัยพะเยา
และในวันที่ 5 สิงหาคม พ.ศ. 2554 ได้มีประกาศจากสภาเภสัชกรรมว่าด้วยการรับรองปริญญา ผู้ที่สำเร็จการศึกษาจากคณะเภสัชศาสตร์ มหาวิทยาลัยพะเยา มีสิทธิ์สมัครเป็นสมาชิกของสภาเภสัชกรรมและรับการสอบวัดความรู้ความสามารถ เป็นผู้ขอขึ้นทะเบียนและรับใบอนุญาตเป็นผู้ประกอบวิชาชีพเภสัชกรรรม
​ กระบวนการวิชา
คณะเภสัชศาสตร์ มหาวิทยาลัยพะเยา มีการเรียนการสอนระดับปริญญาตรี 2 หลักสูตร​ ​ดังนี้​
และระดับบัณฑิตศึกษา 2 หลักสูตร ดังนี้
วิกิพีเดียภาษาอามฮารา
วิกิพีเดียภาษาอามฮารา เป็นสารานุกรมวิกิพีเดียที่จัดทำขึ้นในภาษาอามฮารา ปัจจุบันวิกิพีเดียภาษาอามฮารามีบทความมากกว่า 13,000 บทความ (2558)
วอลเลย์บอลหญิงชิงแชมป์โลก 1960
วอลเลย์บอลหญิงชิงแชมป์โลก 1960 (1960 FIVB Volleyball Women's World Championship) เป็นเป็นครั้งที่ 3 ของการแข่งขัน จัดขึ้นที่รีโอเดจาเนโร, ประเทศบราซิล ระหว่างวันที่ 28 ตุลาคม – 14 พฤศจิกายน ค.ศ. 1960
บอสตันมาราธอน
บอสตันมาราธอน (Boston Marathon) เป็นการแข่งขันวิ่งมาราธอน จัดโดยเมืองบอสตัน ที่อยู่ในรัฐแมสซาชูเซตส์ในสหรัฐอเมริกา การจัดการแข่งขันจะขึ้นในสัปดาห์ที่สามของเดือนเมษายนเป็นประจำทุกปี ซึ่งจะตรงกับวันแพทริออตส์ เดย์ (Patriots Day) การแข่งขันเริ่มมาตั้งแต่ปีพ.ศ. 2440 บอสตันมาราธอนถือเป็นงานมาราธอนระดับโลกที่เก่าแก่ที่สุด และเป็นที่รู้จักมากงานหนึ่งของโลก อีกทั้งยังเป็นหนึ่งในหกงานมาราธอนหลักของโลกอีกด้วย
ยงยุทธ นพเกตุ
ประวัติ
ยงยุทธ นพเกตุ เกิดเมื่อวันที่ 17 เมษายน พ.ศ. 2489 เป็นบุตรของนายกระจ่าง กับนางมณฑา นพเกตุ สำเร็จการศึกษา ระดับมัธยมศึกษาตอนต้น จากโรงเรียนเซนต์หลุยส์
งานการเมือง
ยงยุทธได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคสยามประชาธิปไตย และได้รับเลือกเรื่อยมา รวม 3 ครั้ง
อย่างนี้ต้องพิสูจน์ Q.E.D.
อย่างนี้ต้องพิสูจน์ Q.E.D. เป็นการ์ตูนญี่ปุ่น ผลงานของ โมโตฮิโร่ คาโต้ ผู้เขียนร็อกเก็ตแมน และล่าสุดเขาได้เขียนผลงานเรื่อง พิพิธภัณฑ์พิศวง ขึ้น ทั้งหมดตีพิมพ์และจัดจำหน่ายในประเทศไทยโดย สำนักพิมพ์วิบูลย์กิจ
ยงยุทธ นพเกตุ
งานการเมือง
ยงยุทธ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 66 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมานายสุธรรม แสงประทุม ลาออก ยงยุทธจึงได้รับเลื่อนขึ้นมาเป็นแทน
อย่างนี้ต้องพิสูจน์ Q.E.D.
เนื้อเรื่อง
เรื่องราวของหนุ่มน้อย โทมะ โซ เด็กอัจฉริยะที่เรียนจบจาก MIT ด้วยวัยเพียง 15 ปี แต่กลับอยากใช้ชีวิตแบบนักเรียน ม.ปลาย ธรรมดา ๆ ที่ญี่ปุ่น ทว่า เรื่องราวรอบตัวเขาไม่ยอมให้เขาเก็บงำความสามารถเอาไว้ เขามักได้ไปเกี่ยวข้องกับปริศนาทั้งเล็กและใหญ่อยู่เสมอ โดยมากก็จะเกิดจากการชักนำของเพื่อนร่วมห้องสาวน้อยผู้แข็งแรง น้ำใจงาม และชอบยุ่งเรื่องชาวบ้าน ที่ชื่อ มิสุฮาระ คานะ ลูกสาวตำรวจนักสืบ และในช่วงหลัง โทมะก็ได้ช่วยงานตำรวจหลายเรื่อง นอกจากคานะแล้ว ก็ยังมีบรรดาเพื่อนเก่าที่ MIT ที่มักจะนำพาเรื่องราวต่าง ๆ มาให้โทมะอยู่เสมอ เช่น โลกิ เป็นต้น
ยงยุทธ นพเกตุ
สมาชิกสภาผู้แทนราษฎร
ยงยุทธ นพเกตุ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
อย่างนี้ต้องพิสูจน์ Q.E.D.
เนื้อเรื่อง
'อย่างนี้ต้องพิสูจน์' ไม่เหมือนกับการ์ตูนแนวสืบสวนทั่วไป ที่แฝงไปด้วยเป็นเรื่องง่าย ๆ ที่พบเห็นได้ ไปถึงเรื่องที่ยุ่งยากซับซ้อนระดับประเทศ ไม่จำเป็นต้องมีห้องปิดตาย ไม่มีฉากไล่ล่าคนร้าย ไม่มีองค์กรอาชญากรรมดำมืด ไม่ได้มีความฝันมุ่งมั่นเป็นนักสืบที่เก่งที่สุด โทมะและมิสุฮาระ เพียงแต่พบเห็นปริศนา แล้วก็คลี่คลายมันโดยใช้การคิดตามหลักเหตุผล และใช้ความรู้ที่ตนเองมีอยู่ (ซึ่งบางครั้งเป็นความรู้ที่เด็กอัจฉริยะอย่างโทมะเท่านั้นจึงจะมีได้)
รางวัล
Q.E.D. ได้รับ รางวัล Kodansha Manga Award ครั้งที่ 33 ในประเภท โชเน็ง ในปี 2552
ดูเพิ่ม
C.M.B. พิพิธภัณฑ์พิศวง
ตรัย ภูมิรัตน
ตรัย ภูมิรัตน (ชื่อเล่น: บอย) เกิดเมื่อวันที่ 14 พฤศจิกายน พ.ศ. 2515 จบการศึกษาระดับมัธยมศึกษาจากโรงเรียนเซนต์คาเบรียล (SG70 ร่วมรุ่นกับ ศรราม เทพพิทักษ์) และระดับปริญญาตรีจากคณะสถาปัตยกรรมศาสตร์ มหาวิทยาลัยรังสิต เป็นนักร้อง นักแต่งเพลง มีผลงานอัลบั้มแรก Friday I'm in love กับวงฟรายเดย์ สังกัดมิวสิค บั๊กส์ ต่อมาได้ตั้งบริษัท Playground มีผลงานในชื่อวง 2 Days ago kids กับอัลบั้ม Time machine ต่อด้วย อัลบั้ม Magic Moment ในนามวงฟรายเดย์ โดยที่เพลงดังอย่าง กลับมา, นิดหนึ่งพอ, เปลี่ยนไปทุกอย่าง, ชั่วโมงต้องมนต์ และเป็นที่รู้จักกันในนาม บอย Friday เข้าวงการโดยมาที่ตึกจีเอ็มเอ็ม แกรมมี่ ในปี พ.ศ. 2536 ร่วมกับศิลปินรุ่นเดียวกันอย่าง สุนิตา ลีติกุล, รัดเกล้า อามระดิษ และ ธนชัย อุชชิน เพื่อมาเป็นศิลปินฝึกหัดก่อนที่จะไปคอรัสให้กับศิลปินในค่ายต่างๆ แต่เขาก็ได้เป็นนักร้องฝึกหัดมาระยะสั้นๆ เพราะสุนิตาถือเทปมาที่บริษัทแกรมมี่เพื่อไปเรียนร้องเพลงและเซ็นสัญญาในภายหลัง ส่วนธนชัยและรัดเกล้าเซ็นสัญญาที่บริษัทเบเกอรี่มิวสิค และเขาก็คอรัสให้ศิลปินหลากหลายค่ายก่อนจะมาเป็นนักร้องนำวงฟรายเดย์ในปี พ.ศ. 2540 ผลัดกับแต่งเพลงให้คนอื่นๆ
และได้ร่วมงานกับ เบเกอรี่ มิวสิก โดยทำงานประพันธ์เพลงในนาม Zentrady อาทิเช่นเพลง เผลอ, ความลับ, รักที่เพิ่งผ่านพ้นไป ฯลฯ แถมยังได้ร้องไกด์และร้องคอรัสให้ศิลปินทั้งหมดในสังกัดจีเอ็มเอ็ม แกรมมี่, อาร์เอส และ เบเกอรี่มิวสิค เช่น บอย โกสิยพงษ์, สมชาย เข็มกลัด, ศรราม เทพพิทักษ์, ลิฟท์-ออย, ธนชัย อุชชิน, H, นภ พรชำนิ, บีไฟว์, โยคีเพลย์บอย, ธงไชย แมคอินไตย์, รัดเกล้า อามระดิษ, พอส, นาเดีย สุทธิกุลพานิช, Soul Affer Six, สุนิตา ลีติกุล, ใหม่ เจริญปุระ, Pru, ชลาทิศ ตันติวุฒิ, triumphs kingdom, ฟลัวร์, Groove Riders ฯลฯ และต่อมาได้ออกผลงานเดี่ยว ในสังกัด เบเกอรี่มิวสิก โดยใช้ชื่ออัลบั้ม My Diary Original Soundtrack และอัลบั้มบุคคลที่ 3 และแต่งเพลง รักเธอไปก่อน ของ เครสเชนโด้ ในปี พ.ศ. 2557
วัดพระบรมธาตุ (จังหวัดกำแพงเพชร)
วัดพระบรมธาตุ ตั้งอยู่ที่ อำเภอเมืองกำแพงเพชร จังหวัดกำแพงเพชรเป็น พระอารามหลวงชั้นตรี ชนิดสามัญ บรรจุพระบรมสารีริกธาตุจากประเทศศรีลังกาพญาลิไททรงประดิษฐานไว้เมื่อปี พ.ศ. 1900 ประชาชนชาวกำแพงเพชรมีความศรัทธาต่อองค์พระธาตุและมีความเชื่อดังจารึกที่ว่า "ผิผู้ใดได้ไหว้นบกระทำบูชาพระศรีรัตมหาธาตุและพระศรีมหาโพธิ์นี้ว่าไซร้ มีผลอานิสงส์พร่ำเสมอดังได้นบพระผู้เป็นเจ้า" เป็นตำนานที่มาของงานประเพณี "นบพระเล่นเพลง" ในวันมาฆบูชาของจังหวัดกำแพงเพชร พระบรมธาตุนครชุม มหาเจดีย์ทรงสูงใหญ่ สวยงามไปด้วยสถาปัตยกรรมและสีทองอร่ามทั้งองค์ เสมือนดั่งเจดีย์ชเวดากองในเมืองพม่า เป็นพระบรมเจดีย์ ที่บรรจุพระบรมสารีริกธาตุ จำนวน 9 องค์ เมื่อได้เข้าไปนมัสการและบูชาแล้ว ดังได้นบกับพระพุทธเจ้าด้วยตนเอง เป็นพระบรมธาตุเจดีย์อยู่คู่เมืองกำแพงเพชร มาตั้งแต่สมัยเป็นเมืองนครชุม กินเวลายาวนานกว่า 600 ปี และยังคงยั่งยืนสืบต่อกันมาเป็นองค์มหาเจดีย์แห่งศรัทธา จวบจนปัจจุบัน
วัดพระบรมธาตุนครชุมเป็นวัดเก่าแก่อยู่คู่เมืองกำแพงเพชรมาตั้งแต่อดีตจนถึงปัจจุบัน
ประเพณีสมโภชพระบรมธาตุ
กระทำในวันเพ็ญเดือน 3
เหล็ก
เหล็ก (Iron ออกเสียงว่า ไอเอิร์น /ˈaɪ.ərn/) เป็นธาตุเคมีในตารางธาตุ มีสัญลักษณ์ธาตุ Fe และหมายเลขอะตอม 26 เหล็กเป็นธาตุโลหะทรานซิชันหมู่ 8 และคาบ 4 สัญลักษณ์ Fe ย่อมาจาก ferrum ในภาษาละติน
ประโยชน์
ธาตุเหล็กนั้นมีชื่อทางวิทยาศาสตร์คือ fe เหล็กนั้นมีประโยชน์อย่างมากในปัจจุบันเป็นธาตุที่พบเห็นได้ในทุกวัน โดยเฉพาะในการก่อสร้าง ในโรงงานอุตสาหกรรมอีกทั้งยังเป็นสิ่งสำคัญที่ต้องใช้ในการสร้างบ้าน อาคาร ต่างๆ เหล็กจึงเป็นธาตุที่มีความสำคัญอย่างยิ่ง นอกจากนี้แล้วยังใช้ในการทำเป็นวัสดุต่างๆ ทำเป็นชิ้นส่วนของเครื่องจักร และอื่นๆอีกมากมาย
ผลิตภัณฑ์เหล็ก โดยทั่วไปผลิตภัณฑ์เหล่านั้นสามารถแบ่งออกได้ หลายหมวดหมู่ (1)	ยานยนต์ (2) การก่อสร้าง (3) ภาชนะบรรจุภัณฑ์และการจัดส่ง (4) เครื่องจักรและอุปกรณ์อุตสาหกรรม (5) การขนส่งทางรถไฟ (6) อุตสาหกรรมน้ำมันและก๊าซ (7) อุปกรณ์ไฟฟ้า (8) เครื่องใช้ไฟฟ้าและเครื่องใช้ในครัว
การค้นพบ
ธาตุเหล็กของเรานับว่ามีความสำคัญมากในการใช้งานในปัจจุบัน ซึ่งธาตุนี้ มีการใช้มากที่สุดเป็นอันดับที่ 2 ที่รองลงมาจากอะลูมิเนียม และซึ่งได้ค้นพบจากหลักฐานทางประวัติศาสตร์ ที่ มีการใช้งานมาอย่างน้อย 8000  ปี  ซึ่งมีหลักฐานยืนยัน ในช่วง คริสต์ศักราช 1000 -2000 นั้น  เป็นช่วงที่มนุษย์นำธาตุเหล็กมาจากอุกาบาตที่ตกหรือสะเก็ดดาว  และช่วงนี้จะหาธาตุเหล็กได้ยาก  หลังจาก คริสต์ศักราช 1000-2000  เป็นต้นมา    ได้มีการถลุงเหล็ก จากธาตุเหล็กที่ได้จากธรรมชาติ  จึงเกิดการใช้เหล็กทุกยุคทุกสมัย  การถลุง เหล็กนั้น จะแตกต่างจากการถลุงเหล็ก ในปัจจุบัน
คุณสมบัติเชิงกล
เหล็กเป็นโลหะสีเงินสีขาวหรือสีเทา เป็นเงา วิธีการหล่อสามารถใช้ค้อนทุบเป็นแผ่นบางๆได้ และยังสามารถยืดได้ เหล็กมีความต้านทานแรงดึงสูงมาก อีกทั้งยังนำไฟฟ้า นำความร้อนได้ดีอีกด้วยและยังสามารถใช้ประโยชน์ต่างๆได้มากมาย แต่คุณสมบัติที่สำคัญที่สุดของเหล็กนั้นคือสามารถหล่อแล้วขึ้นรูปใหม่ได้และยังมีความทนทานที่ยอดเยี่ยม นอกจากนี้เหล็กสามารถใช้ในการโค้ง งอ ม้วน  ดัดเป็นรูปร่างรูปแบบและอื่นๆ  เพื่อนำมาประดิษฐ์เป็นสิ่งของที่เรานำมาใช้ในชีวิตประจำวัน หรือนำมาใช้ในโรงงานอุตสาหกรรมได้
คุณสมบัติทางเคมี
เหล็กเป็นโลหะที่ใช้งานมาก เมื่อเหล็กรวมตัวกับออกซิเจนในอากาศชื้นผลิตภัณฑ์ของปฏิกิริยานี้ จะเกิดเป็น เหล็กออกไซด์ เป็นที่รู้จักกันก็คือสนิมนั้นเอง เหล็กยังทำปฏิกิริยากับน้ำร้อนได้ดีและไอน้ำในการผลิตก๊าซไฮโดรเจน นอกจากนี้ยังละลายในกรดได้ดีที่สุดและทำปฏิกิริยากับองค์ประกอบอื่น ๆ อีกมากมาย
ส่วนที่พบธาตุเหล็ก
เหล็กเป็นหนึ่งในสี่ธาตุของธาตุที่มีมากที่สุดในเปลือกโลก ความอุดมสมบูรณ์ของเหล็กเป็นที่คาดกันว่าส่วนใหญ่เชื่อว่าแกนโลกประกอบด้วยธาตุเหล็ก เหล็กยังพบในดวงอาทิตย์ดาวเคราะห์น้อยและดาวที่อยู่นอกระบบสุริยะ
แร่ที่พบมากที่สุดของเหล็กออกไซด์หรือเฟอริกออกไซด์ แม่เหล็กหรือเหล็กออกไซด์ หรือคาร์บอเนตเหล็ก  แหล่งที่มาสำคัญมากขึ้นของธาตุเหล็กเป็น taconite Taconite เป็นส่วนผสมของซิลิกาออกไซด์และทราย  มันเกี่ยวกับเหล็กร้อยละ 25
มาริโอปาร์ตี 4
มาริโอปาร์ตี 4 (Mario Party 4; マリオパーティ4 (Mario Pātī Fō)) เป็นเกมที่สี่ในเกมชุดรูปแบบเกมกระดานและเป็นเกมแรกในชุดที่ออกจำหน่ายสำหรับเครื่องเล่นนินเท็นโด เกมคิวบ์ แสดงตัวละครชื่อดังจากนินเท็นโดหลายตัว มาริโอปาร์ตี 4 ออกจำหน่ายในอเมริกาเหนือในวันที่ 21 ตุลาคม ค.ศ. 2002 ในประเทศญี่ปุ่นวันที่ 8 พฤศจิกายน ค.ศ. 2002 และในยุโรปและออสเตรเลียในวันที่ 29 พฤศจิกายน ค.ศ. 2002 เป็นเกมที่สี่ในเกมชุดมาริโอปาร์ตี มาริโอปาร์ตี 4 มีภาคต่อคือ มาริโอปาร์ตี 5
มาริโอปาร์ตี 4 นำเสนอตัวละครเล่นได้ 8 ตัว ได้แก่ มาริโอ ลุยจิ เจ้าหญิงพีช โยชิ วาริโอ ดองกีคอง เจ้าหญิงเดซี และวาลุยจิ จากเกมชุดมาริโอ ซึ่งผู้เล่นจะได้บังคับตัวละครเหล่านี้บนกระดานเกม 6 แบบ จุดประสงค์ของเกมคือสะสมดาว โดยซื้อจากบริเวณที่กำหนดให้บนกระดานเกม ให้มากที่สุดเท่าที่จะทำได้ ตัวละครแต่ละตัวจะมีการเคลื่อนไหวกำหนดโดยการทอยลูกเต๋า โดยการโยนหนึ่งครั้งคือหนึ่งตา แต่ละตาในเกมมาริโอปาร์ตี 4 จะมีมินิเกม เมื่อผู้เล่นเล่นชนะ ผู้เล่นจะได้เงิน และสามารถนำไปซื้อสิ่งของและดาวได้ มาริโอปาร์ตี 4 เป็นภาคสุดท้ายในเกมชุดมาริโอปาร์ตีที่มีดองกีคองให้เล่นได้ จนกระทั่งมาริโอปาร์ตี 10 สำหรับเครื่องเล่นวียู
มาริโอปาร์ตี 4 ได้รับการตอบรับที่ดีจากสื่อ แม้ว่าหลายคนตำหนิเรื่องการขาดความดั้งเดิม และความหน่วงในเวลาเล่น เกมชนะรางวัลเกมครอบครัวแห่งปีในงานประกาศรางวัลอินเตอร์แอกทิฟอะชีฟเมนต์อะวอดส์ ค.ศ. 2003
สตรีทไฟเตอร์เธอร์ทีธแอนนิเวอร์ซารีคอลเลกชัน
สตรีทไฟเตอร์เธอร์ทีธแอนนิเวอร์ซารีคอลเลกชัน (Street Fighter 30th Anniversary Collection) เป็นชุดที่รวบรวมวิดีโอเกมแนวต่อสู้ ในชุดวิดีโอเกม สตรีทไฟเตอร์ พัฒนาโดย Digital Eclipse และจัดจำหน่ายโดยแคปคอม ตัวชุดรวมวางจำหน่ายสำหรับ ไมโครซอฟท์ วินโดวส์ เพลย์สเตชัน 4 เอกซ์บอกซ์วัน และ นินเท็นโดสวิตช์ ในเดือนพฤษภาคม 2018
รูปแบบการเล่น
สตรีทไฟเตอร์เธอร์ทีธแอนนิเวอร์ซารีคอลเลกชัน เป็นชุดที่รวบรวมวิดีโอเกมแนวต่อสู้บนเกมตู้ 12 เกมจากชุดวิดีโอเกม สตรีทไฟเตอร์ โดยมีเกมดังต่อไปนี้:
โดยในขณะที่เล่นโหมดผู้เล่นเดี่ยวใน 12 เกม ผู้เล่นสามารถเชฟเกมเพื่อบันทึกและดำเนินการต่อได้ตลอดเวลา มีเกม 4 เกม (เทอร์โบ: ไฮเปอร์ไฟท์ติ้ง, ซูเปอร์เทอร์โบ, อัลฟา 3 และ เธิร์ดสไตรค์) ที่สนับสนุนโหมดผู้เล่นหลายคนออนไลน์รวมถึงการจับคู่อันดับ  ล็อบบี้ออนไลน์สามารถรองรับผู้เล่นได้สูงสุดสี่คนและผู้เล่นสามารถต่อสู้กับฝ่ายตรงข้ามที่เป็น CPU ในขณะที่รอการต่อสู้ออนไลน์เพื่อเตรียมพร้อม ตัวเกมเวอร์ชันนินเท็นโดสวิตช์นั้นมีโหมดทัวร์นาเมนต์ผู้เล่นแปดคนสำหรับ ซูเปอร์สตรีทไฟเตอร์ II ที่สามารถเล่นได้เฉพาะคอนโซล 4 เครื่อง
วอลเลย์บอลหญิงชิงแชมป์โลก 1962
วอลเลย์บอลหญิงชิงแชมป์โลก 1962 (1962 FIVB Volleyball Women's World Championship) เป็นครั้งที่ 4 ของการแข่งขัน จัดขึ้นที่กรุงมอสโก, สหภาพโซเวียต ระหว่างวันที่ 13–25 ตุลาคม ค.ศ. 1962
เซ็นทรัล ชิดลม
เซ็นทรัล ชิดลม (Central Chidlom) เป็นห้างสรรพสินค้าแห่งหนึ่งกรุงเทพมหานคร บริหารงานโดย บริษัท สรรพสินค้าเซ็นทรัล จำกัด ตั้งอยู่บนถนนเพลินจิต เขตปทุมวัน ใกล้กับการไฟฟ้านครหลวง สำนักชิดลม ถือเป็นสาขาระดับเรือธงของบริษัทตั้งแต่เปิดให้บริการ และเป็นห้างสรรพสินค้าเซ็นทรัลในรูปแบบสแตนอโลนหนึ่งในสองแห่งที่เปิดดำเนินการจนถึงปัจจุบัน นอกจากนี้ยังเป็นที่ตั้งของสำนักงานใหญ่กลุ่มเซ็นทรัล และเป็นส่วนหนึ่งของโครงการเซ็นทรัลแบงค็อกอีกด้วย
ประวัติ
ห้างสรรพสินค้าเซ็นทรัล สาขาชิดลม ก่อสร้างเมื่อ พ.ศ. 2513 บนที่ดินริมถนนเพลินจิตขนาด 7 ไร่ ซึ่งเดิมเป็นที่ตั้งของตำหนักหม่อมเจ้าวิมวาทิตย์ รพีพัฒน์ เมื่อแรกเริ่มทางบริษัทได้กู้เงินจากธนาคารกรุงเทพ จำนวน 60 ล้านบาท เพื่อก่อสร้างและตกแต่งอาคาร โดยสร้างเป็นอาคารห้างสรรพสินค้าหลังเล็กความสูง 4 ชั้น ออกแบบโดย ศาสตราจารย์กิตติคุณ ร้อยเอก กฤษฎา อรุณวงษ์ ณ อยุธยา
หลังเปิดทำการใน พ.ศ. 2516 เซ็นทรัล ชิดลม มีจุดเด่นที่ถูกกล่าวขานในช่วงแรกจนเป็นนิยามของสาขาคือ "กระเบื้องสีส้ม เด่นสุดในชิดลม" ด้วยการใช้กระเบื้องสีส้มตัดกับสีขาวซึ่งเป็นสีหลักของอาคาร โดยสาขานี้สามารถคืนทุนการก่อสร้างได้อย่างรวดเร็ว ด้วยสินค้าจากต่างประเทศที่ไม่เคยมีในห้างสรรพสินค้าเซ็นทรัลสาขาก่อนหน้านี้ จนทำให้ยอดขายของสาขาสูงกว่าห้างสรรพสินค้าเซ็นทรัลสาขาอื่น ๆ ในสมัยนั้น
ต่อมาในวันที่ 22 พฤศจิกายน พ.ศ. 2538 อาคารห้างสรรพสินค้าเกิดเพลิงไหม้เกือบทั้งหลัง มีผู้เสียชีวิต 4 ราย บาดเจ็บสาหัส 11 ราย คิดเป็นมูลค่าความเสียหายไม่ต่ำกว่า 1,500 ล้านบาท ซึ่งความเสียหายยังรวมไปถึงสินค้าและเอกสารสำคัญของห้างสรรพสินค้าเซ็นทรัลที่ไม่สามารถนำออกมาจากตัวอาคารได้ บริษัทสรุปสาเหตุเบื้องต้นว่าเกิดจากไฟฟ้าลัดวงจร แต่มีกระแสข่าวว่าอาจเป็นการลอบวางเพลิงจากกลุ่มคนที่ไม่พอใจผู้บริหารเครือเซ็นทรัล
ความเสียหายดังกล่าว ทำให้สัมฤทธิ์ จิราธิวัฒน์ ตัดสินใจรื้อก่อสร้างอาคารใหม่ทั้งหมด โดยสร้างเป็นอาคารสูง 7 ชั้น และย้ายสำนักงานใหญ่ของห้างสรรพสินค้าเซ็นทรัลไปที่สาขาลาดพร้าวเป็นการชั่วคราว ท่ามกลางวิกฤตต้มยำกุ้งที่สภาพเศรษฐกิจโดยรวมของประเทศยังไม่ฟื้นตัวดี รวมถึงการก่อสร้างรถไฟฟ้าบีทีเอสบนถนนเพลินจิตในขณะนั้นด้วย เซ็นทรัล ชิดลม เปิดทำการอีกครั้งในวันที่ 21 พฤศจิกายน พ.ศ. 2540 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดอาคารห้างสรรพสินค้า และมีการอัญเชิญครุฑตราตั้งห้าง ที่ได้รับพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร ขึ้นประดิษฐานบนอาคารเป็นโครงการแรกของห้างสรรพสินค้าเซ็นทรัล ในวันที่ 28 ตุลาคม พ.ศ. 2549
การดำเนินงานและภาพลักษณ์
ปัจจุบัน เซ็นทรัล ชิดลม ถือเป็นห้างสรรพสินค้าระดับเรือธงของกลุ่มเซ็นทรัล โดยเป็นสาขาที่รวบรวมสินค้าเอาไว้อย่างหลากหลาย มีโซนสินค้าระดับสูง (ภายหลังได้เปิดโซนดังกล่าวเพิ่มที่สาขาลาดพร้าว, ภูเก็ต, พัทยา และบางนา) โซนร้านอาหาร และโซนสินค้าโดยนักออกแบบชาวไทยให้บริการในสาขา นอกจากนี้ยังเป็นสาขาที่ทำรายได้สูงเป็นอันดับต้น ๆ ของธุรกิจห้างสรรพสินค้าในกลุ่มเซ็นทรัล รวมถึงมีกลุ่มลูกค้าที่ชัดเจนและมีความพึงพอใจต่อการบริการสูง แม้จะมีโครงการศูนย์การค้าระดับหรูหรา เช่น สยามพารากอน และเอ็มโพเรียม มาเปิดในละแวกใกล้เคียงก็ตาม
เซ็นทรัล ชิดลม ยังเป็นห้างสรรพสินค้าของไทยแห่งแรก ๆ ที่มีบริการผู้ช่วยช้อปปิ้งส่วนบุคคล (Personal Shopper) ตั้งแต่ปี พ.ศ. 2540 ก่อนที่กลุ่มเซ็นทรัลจะขยายบริการนี้ไปยังห้างสรรพสินค้าเซ็นทรัลและโรบินสันสาขาอื่น ๆ รวมถึงช่องทางออนไลน์ในเวลาต่อมา อีกทั้งยังเป็นส่วนหนึ่งของโครงการเซ็นทรัลแบงค็อก ซึ่งมีเซ็นทรัลเวิลด์ รวมถึงเซ็นทรัล เอ็มบาสซี เป็นสมาชิกของโครงการ นอกจากนี้ยังเป็นห้างสรรพสินค้าเซ็นทรัลในรูปแบบอาคารแยกเฉพาะ หรือสแตนอโลน หนึ่งในสองแห่งที่ยังเปิดดำเนินการจนถึงปัจจุบัน โดยอีกแห่งหนึ่งคือ เซ็นทรัล ป่าตอง จังหวัดภูเก็ต
การจัดสรรพื้นที่
เซ็นทรัล ชิดลม เป็นอาคารห้างสรรพสินค้าครบวงจรแบบตอนเดียว ความสูง 8 ชั้น รวมชั้นใต้ดิน โดยมีพื้นที่สำคัญ ได้แก่ ห้างสรรพสินค้าเซ็นทรัล, ท็อปส์ ฟู้ด ฮอลล์ ซึ่งปรับปรุงมาจาก ท็อปส์ มาร์เก็ต เพลส, ซูเปอร์สปอตส์, เพาเวอร์บาย, บีทูเอส ธิงค์สเปซ , มูจิ ซึ่งเป็นสาขาแรกในไทยที่มีมุมอาหารกล่องและบริการออกแบบตกแต่งภายในบ้าน , ศูนย์อาหารลอฟท์เตอร์ , ดิ อีเวนต์ ฮอลล์, พับบลิก มาร์เก็ต และอาคารสำนักงานเซ็นทรัลชิดลม ซึ่งเป็นที่ตั้งของสำนักงานใหญ่ บจก.กลุ่มเซ็นทรัล และ บมจ.เซ็นทรัล รีเทล คอร์ปอเรชั่น โดยมีทางเชื่อมไปยังสถานีชิดลมของรถไฟฟ้าบีทีเอส สายสุขุมวิทที่ชั้น 3 และทางเชื่อมไปยังเซ็นทรัล เอ็มบาสซีที่ชั้น 2 นอกจากนี้ เซ็นทรัลชิดลมยังเคยเป็นที่ตั้งของร้านสตาร์บัคส์สาขาแรกในประเทศไทย ซึ่งเปิดบริการเมื่อปี พ.ศ. 2541
กรมหมื่นนเรนทรบริรักษ์
พระสัมพันธวงศ์เธอ กรมหมื่นนเรนทรบริรักษ์ (9 สิงหาคม พ.ศ. 2329 — 17 มีนาคม พ.ศ. 2374) หรือพระนามเดิมว่า เจ่ง เป็นพระโอรสพระองค์รองในพระเจ้าไปยิกาเธอ กรมหลวงนรินทรเทวีกับกรมหมื่นนรินทรพิทักษ์ ประสูติเมื่อ ประสูติวันพุธ เดือน 9 ขึ้น 15 ค่ำ ปีมะเมีย อัฐศก จ.ศ. 1148 ตรงกับวันที่ 9 สิงหาคม พ.ศ. 2329
พระสัมพันธวงศ์เธอ พระองค์เจ้าเจ่ง มีพระพี่น้อง 2 พระองค์ คือ
พระโอรสธิดา
กรมหมื่นนเรนทรบริรักษ์ ทรงมีพระโอรสและพระธิดา ดังนี้
แขวงราษฎร์พัฒนา
ราษฎร์พัฒนา เป็นแขวงแขวงหนึ่งในเขตสะพานสูง กรุงเทพมหานคร เป็น 1 ใน 13 แขวงที่ตั้งขึ้นใหม่ล่าสุดตามประกาศการเปลี่ยนแปลงพื้นที่แขวงของกรุงเทพมหานครเมื่อวันที่ 26 กรกฎาคม พ.ศ. 2560 สภาพพื้นที่โดยทั่วไปเป็นเขตที่อยู่อาศัยหนาแน่นน้อย บางแห่งเป็นพื้นที่เกษตรกรรม
ประวัติ
แขวงราษฎร์พัฒนาเดิมเป็นส่วนหนึ่งของแขวงสะพานสูง เขตบางกะปิ ต่อมาในวันที่ 4 กันยายน พ.ศ. 2532 กระทรวงมหาดไทยได้จัดตั้งเขตบึงกุ่มแยกจากเขตบางกะปิ โดยกำหนดให้แขวงสะพานสูงอยู่ในท้องที่การปกครองของเขตนี้ด้วย จากนั้นเมื่อวันที่ 21 พฤศจิกายน พ.ศ. 2540 กระทรวงมหาดไทยได้เปลี่ยนแปลงเขตการปกครองในบริเวณนี้อีกครั้ง โดยโอนแขวงสะพานสูงมาขึ้นกับเขตสะพานสูงที่จัดตั้งขึ้นใหม่ จนกระทั่งในวันที่ 26 กรกฎาคม พ.ศ. 2560 กรุงเทพมหานครได้แยกท้องที่ทางทิศตะวันออกเฉียงเหนือของแขวงสะพานสูงออกมาจัดตั้งเป็น แขวงราษฎร์พัฒนา โดยนำชื่อถนนราษฎร์พัฒนาที่ตัดผ่านพื้นที่มาใช้เป็นชื่อแขวง
ที่ตั้งและอาณาเขต
แขวงราษฎร์พัฒนาตั้งอยู่ทางทิศตะวันออกเฉียงเหนือของเขตสะพานสูง มีอาณาเขตติดต่อกับเขตการปกครองข้างเคียงดังนี้
การคมนาคม
ถนนสายหลักในพื้นที่แขวงราษฎร์พัฒนา ได้แก่
ถนนสายรองและทางลัดในพื้นที่แขวงราษฎร์พัฒนา ได้แก่
อัลเจอร์นอน แบล็กวูด
ผลงานที่แปลเป็นภาษาไทย
บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
18691951
จักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์
จักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์ (Federico II del Sacro Romano Impero; Friedrich II 26 ธันวาคม พ.ศ. 1737–13 ธันวาคม พ.ศ. 1793) เสด็จพระราชสมภพที่นครเจซี ประเทศอิตาลี เป็นพระราชนัดดาของจักรพรรดิฟรีดิชที่ 1 ขึ้นครองราชย์แทนจักรพรรดิไฮน์ริชที่ 6 แห่งโรมันอันศักดิ์สิทธิ์ เมื่อ พ.ศ. 1763 และทรงเป็นจักรพรรดิองค์สุดท้ายของราชวงศ์โฮเฮนสเตาเฟ็น ทรงเป็นกษัตริย์แห่งซิชิลีเมื่อ พ.ศ. 1741 และกษัตริย์แห่งเยอรมนีเมื่อ พ.ศ. 1755
จักรพรรดิฟรีดริชที่ 2 ได้รับราชาภิเษกเป็นจักรพรรดิโรมันศักดิ์สิทธิ์โดยพระสันตะปาปา เมื่อ พ.ศ. 1743 พระองค์มีความปรารถนาสูงยิ่งใคร่ที่จะผนึกอำนาจจักรวรรดิในอิตาลีให้เป็นอันหนึ่งอันเดียวกันโดยอาศัยอิทธิพลของพระสันตะปาปา พระองค์ได้อุทิศพระวรกายเป็นอย่างมากในความพยายามขยายอาณาเขตอิตาลี แต่แผนของพระองค์ทำให้เมืองต่างๆ ที่ขึ้นอยู่กับแคว้นลอมบาร์ดต่อต้านไม่พอใจ รวมทั้งองค์พระสันตปาปาด้วย เมื่อทรงเป็นผู้นำทัพในสงครามครูเสดครั้งที่ 6 เมื่อ พ.ศ. 1771 (ค.ศ. 1228) พระองค์ทรงยึดเมืองเยรูซาเลมและตั้งตนขึ้นเป็นกษัตริย์แห่งเยรูซาเลมเมื่อ พ.ศ. 1772 เมื่อเสด็จกลับถึงอิตาลีจากการสงคราม พระองค์กลับต้องมาต่อสู้ขัดแย้งกับองค์พระสันตะปาปาจนสิ้นพระชนม์
จักรพรรดิฟรีดริชที่ 2 เสด็จสวรรคตลงเมื่อปี พ.ศ. 1793 ตรงกับรัชสมัยของพ่อขุนศรีอินทราทิตย์ ปฐมกษัตริย์แห่งราชวงศ์พระร่วง (สถาปนาราชวงศ์ พ.ศ. 1792)
ดาย ฮาร์ด 3 แค้นได้ก็ตายยาก
ดาย ฮาร์ด 3 แค้นได้ก็ตายยาก (Die Hard with a Vengeance) เป็นภาพยนตร์โลดโผน/ระทึกขวัญลำดับที่ 3 ในภาพยนตร์ชุด ดาย ฮาร์ด อำนวยการสร้างและกำกับโดย จอห์น แมคเทียร์แนน (ซึ่งกำกับ นรกระฟ้า ภาพยนตร์ลำดับแรกในชุดด้วย) เขียนบทโดยโจนาทาน เฮนส์ลีห์ นำแสดงโดย บรูซ วิลลิส, ซามูเอล แอล. แจ็กสัน และเจเรมี ไอเอินส์ เข้าฉายเมื่อปี ค.ศ. 1995
เรื่องย่อ
เกิดเหตุระเบิดที่ห้างสรรพสินค้าแห่งหนึ่งในนครนิวยอร์ก ต่อมาสำนักงานตำรวจนิวยอร์กได้รับโทรศัพท์จากชายที่ชื่อ "ไซมอน" สั่งให้จอห์น แมคเคลนไปที่ย่านฮาร์เลมโดยติดป้ายว่า "I hate niggers" (ฉันเกลียดคนผิวสี) และขู่ว่าจะระเบิดลูกที่สองหากไม่ทำตาม แมคเคลนจึงทำตามคำสั่งและเกือบถูกวัยรุ่นผิวสีทำร้าย แต่ซูส คาร์เวอร์ เจ้าของร้านแถวนั้นมาช่วยไว้ แมคเคลนและคาร์เวอร์กลับไปที่สำนักงานตำรวจ และได้รับโทรศัพท์จากไซมอนอีกครั้งโดยให้เวลา 30 นาทีให้การแก้ปริศนาและหยุดระเบิดในรถไฟใต้ดิน แมคเคลนโยนระเบิดออกมาได้ทันเวลา แต่ก็ทำให้สถานีรถไฟถูกระเบิดเสียหาย เมื่อแมคเคลนและคาร์เวอร์กลับไปหาตำรวจ พวกเขาพบกับเจ้าหน้าที่ FBI ที่มีข้อมูลว่า "ไซมอน" คือไซมอน ครีกหรือไซมอน ปีเตอร์ กรูเบอร์ พี่ชายของฮันส์ กรูเบอร์ที่ถูกแมคเคลนฆ่าเมื่อ 7 ปีก่อน ไซมอนโทรมาอีกครั้งและบอกว่าเขาวางระเบิดไว้ในโรงเรียนแห่งหนึ่งในเมืองนี้ และจะบอกว่าโรงเรียนไหนหากแมคเคลนและคาร์เวอร์ทำตามที่เขาบอก แมคเคลนและคาร์เวอร์แยกไปทำภารกิจต่อ ส่วนตำรวจส่งกำลังไปตรวจค้นโรงเรียนทุกแห่งในเมือง
ขณะที่แมคเคลนแก้ปริศนาต่าง ๆ เขาตระหนักได้ว่าไซมอนใช้ระเบิดเพื่อกันตำรวจออกจากถนนวอลสตรีต ซึ่งมีธนาคารกลางนิวยอร์กตั้งอยู่ ตำรวจไปถึงและพบว่าไซมอนและลูกน้องได้บุกเข้ามาขโมยทองคำแท่งมูลค่า 140 ล้านดอลลาร์สหรัฐขึ้นรถบรรทุกและขับออกไปทางท่อส่งน้ำ แมคเคลนให้คาร์เวอร์แก้ปริศนาต่อและตามรถบรรทุกไป แต่ไซมอนปล่อยน้ำให้ไหลเข้ามาจนแมคเคลนต้องหนีออกไปทางรูท่อส่งน้ำ แมคเคลนและคาร์เวอร์ตามต่อไปจนพบเรือบรรทุกน้ำมันและแอบขึ้นเรือ แต่ถูกจับได้และมัดติดกับระเบิดของจริง ส่วนระเบิดในโรงเรียนเป็นของปลอม ไซมอนบอกว่าเขาจะระเบิดเรือทิ้งแล้วกลับมาเก็บทองคำแท่งภายหลังและให้กระปุกยาแก้ปวดแก่แมคเคลนก่อนจะออกไป แมคเคลนและคาร์เวอร์แก้มัดและหนีออกมาได้ก่อนระเบิดจะทำงาน
แมคเคลนและคาร์เวอร์ไปพบตำรวจ และบอกว่าบนเรือไม่มีทองคำแท่ง การระเบิดเรือทิ้งเป็นอุบายของไซมอนเพื่อไม่ให้ตามต่อได้ คาร์เวอร์แนะนำให้แมคเคลนโทรหาฮอลลี ภรรยา ขณะที่โทรศัพท์ แมคเคลนพบว่ากระปุกยามาจากรัฐเกแบ็กในแคนาดา แมคเคลน คาร์เวอร์และตำรวจจึงบุกไปที่โกดังที่พวกของไซมอนรวมตัวอยู่และจับลูกน้องของไซมอนได้ทั้งหมด ไซมอนและแคทยา นักบินหนีขึ้นเฮลิคอปเตอร์และพยายามยิงแมคเคลน แต่ถูกแมคเคลนยิงสายไฟจนไปเกี่ยวกับใบพัดเฮลิคอปเตอร์ ทำให้เฮลิคอปเตอร์ตกและระเบิด หลังจากฆ่าไซมอนและรวบรวมทองคำแท่งแล้ว คาร์เวอร์บอกให้แมคเคลนกลับไปคุยโทรศัพท์กับฮอลลีต่อ
บ็อกซ์ออฟฟิศ
ดาย ฮาร์ด 3 แค้นได้ก็ตายยาก ทำรายได้ 100,012,499 ดอลลาร์สหรัฐฯ ในสหรัฐ และ 266,089,167 ดอลลาร์สหรัฐฯ ในต่างประเทศ รวมได้ 366,101,666 ดอลลาร์สหรัฐฯ ส่งผลให้ภาพยนตร์เรื่องนี้ทำรายได้สูงที่สุดใน ค.ศ. 1995